Talvisota, ylipäällikön päiväkäsky n:o 1
Tasavallan Presidentti on 30.11.1939 nimittänyt minut Suomen puolustusvoimain ylipäälliköksi. 

Suomen uljaat sotilaat!

Ryhdyn tähän tehtävään hetkellä, jolloin vuosisatainen vihollisemme jälleen hyökkää maahamme. Luottamus päällikköön on onnistumisen ensimmäinen ehto. Te tunnette minut ja minä tunnen Teidät ja tiedän, että jokainen Teistä on valmis täyttämään velvollisuutensa aina kuolemaan asti. 

Tämä sota ei ole mitään muuta kuin Vapaussotamme jatkoa ja loppunäytös. 

Me taistelemme kodin, uskonnon ja Isänmaan puolesta.

Mannerheimin päiväkäskyt